38. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΥΦΥΠΟΥΡΓΟΥ  ΠΟΛΙΤΙΣΜΟΥ Αριθ.Φ9/3Ι/Γ4/93 της 3 Ιαν./21 Φεβρ. 1986 (ΦΕΚ Β' 65) Λειτουργία Μαθητικών Ομίλων Αθλημάτων. Έχοντας υπόψη: α)Το άρθρ. 47 παρ. 1β του Νόμ. 1566/1975 "Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις». β)Την Η.6315/5.8.85 απόφαση των Πρωθυπουργού και Υπουργού Εθν. Παιδείας και Θρησκευμάτων (ΦΕΚ 486/6.8.85) "ανάθεση αρμοδιοτήτων στον Υφυπ. Π. Μώραλη" και την Υ/50/31.7.85 κοινή απόφαση των Πρωθυπουργού και Υπουργού Πολιτισμού για ανάθεση αρμοδιοτήτων στους Υφυπουργούς, αποφασίζουμε: Συγκροτείται σε κάθε σχολική μονάδα της δευτεροβάθμιας εκπαίδευσης, όμιλος μαθητών με την επωνυμία "Μαθητικός Όμιλος Αθλημάτων" (Μ.Ο.Α.), που περιλαμβάνει αθλητικά τμήματα ανάλογα με την αθλητική προτίμηση του μαθητή και της μαθήτριας σε διάφορα αθλήματα (όπως καλαθοσφαίριση, πετοσφαίριση, γυμναστική κολύμβηση κ.λπ.). Κάθε αθλητικό τμήμα του Μ.Ο.Α. συγκροτείται εφόσον έχει πάνω από 20 μέλη (μαθητέςμαθήτριες). Η Μ.Ο.Α. λειτουργεί με την ευθύνη των μαθητών-μελών του και εποπτεύεται από τη σχολική Επιτροπή του οικείου σχολείου, σε θέματα που αφορούν την δραστηριοποίησή του, τη διοργάνωση αθλητικών εκδηλώσεων για την ανάπτυξη του σχολικού και του εθνικού αθλητισμού, τη συμμετοχή του σε αγώνες τοπικού ή ευρύτερου επιπέδου. Κάθε Μ.Ο.Α. δραστηριοποιείται έξω από το υποχρεωτικό ωρολόγιο πρόγραμμα του σχολείου κατά τάξη, με 4ωρη ή 6ωρη άσκηση τη βδομάδα σε ειδικούς και ανάλογα με το άθλημα αγωνιστικούς χώρους που εξασφαλίζονται από το όργανο διοίκησής τους, ύστερα από συνεργασία και συνεννόηση με τα αρμόδια όργανα Δ/νσης των σχολείων ή άλλων γυμναστικών χώρων για τη μέρα και ώρα εξάσκησής τους. Οι εκπαιδευτικοί Φ.Α. που θα επιθυμούν να εργάζονται πέρα από το υποχρεωτικό τους ωράριο στους Μ.Ο.Α., θα το δηλώνουν στον Προϊστάμενο του Γραφείου Φ.Α. της περιοχής τους και με απόφαση του οικείου Νομάρχη ύστερα από εισήγηση του Προϊσταμένου του Γραφείου Φ.Α. θα τους ανατίθεται εργασία στους Μ.Ο.Α. με υπερωριακή αποζημίωση   29 32.Η.α.37 Σχολική Σωματική Αγωγή Σχολική Σωματική Αγωγή 32.Η.α.38-39 που θα είναι σύμφωνη με τις κείμενες διατάξεις. Οι Μ.Ο.Α. θα λειτουργήσουν πειραματικά από το σχολικό έτος 1985-1986 μόνο στις πρωτεύουσες των Νομών και Νομαρχιακών διαμερισμάτων της χώρας, σε ένα σχολείο ανά Δ/νση ή Γραφείο της δευτεροβάθμιας εκπαίδευσης που θα διαθέτει ή θα μπορεί να εξασφαλίσει τις απαραίτητες αθλητικές εγκαταστάσεις για τη λειτουργία των αθλητικών τμημάτων που έχει συγκροτήσει. Σταδιακά θα επεκταθεί η λειτουργία τους σε όλη τη Χώρα. 